Vuoden 2011 maailmanlopun ennustus

Vuoden 2011 maailmanlopun ennustus oli yhdysvaltalaisen kristillisen radiojuontajan Harold Campingin ennustus, jonka mukaan maailmanloppu tulisi vuonna 2011. 

Camping esitti useita numerologisia argumentteja tai raamatullisia "todistuksia" koskien toukokuun 21. päivää Lopun päivänä. Camping yritti vuosikymmenien ajan tehdä matematiikkaan perustuvia ennustuksia Raamatusta. Haastattelussa hän selitti: ”... Olin insinööri, olin hyvin kiinnostunut numeroista. Ihmettelin että ’Miksi Jumala laittoi tämän numeron näin tai tuon noin?’ Se ei ollut epäuskosta johtuva kysymys vaan ’Siihen on oltava syy.’”

Vuoden 2011 ennustuksen lähtökohdat

Laskentakaava 1
Vuonna 1970 Camping ajoitti Vedenpaisumuksen vuoteen 4990 eaa. Pitäen tätä ajankohtaa lähtökohtana ja ottaen huomioon 1. Mooseksen kirjan 7:4:n lausunnon ("Seitsemän päivän kuluttua minä lähetän maan päälle sateen") ennustuksena maailman lopusta, ja yhdistäen sen 2. Pietarin kirjeen 3:8 lausuntoon ("Herralle yksi päivä on kuin tuhat vuotta ja tuhat vuotta kuin yksi päivä"), Cambell päätteli maailmanlopun tulevan vuonna 2011, 7 000 vuoden kuluttua vuodesta 4990 eaa. Camping laski toisen kuukauden 17. päivän (1. Mooseksen kirja 7:11) olleen 21. toukokuuta, joten ylöstempauksen olisi pitänyt tapahtua juuri tuona päivänä.

Laskentakaava 2
Toinen Campellin käyttämä argumentti, jota hän käytti toukokuun 21. päivän laskennassa:

 Numero viisi vastaa "sovitusta", numero kymmenen "täydellisyyttä" ja numero 17 "taivasta".
 Päivien määrä päivämäärien 1. huhtikuuta 33 jaa. ja 21. toukokuuta 2011 välillä on 722 500:
 Jeesuksen sanotaan joutuneen ristiinnaulituksi 1. huhtikuuta 33 ya. Vuosien lukumäärä vuosien 1.4.33 ja 1.4.2011 välillä on 1978 vuotta.
 Jos 1978 kerrotaan 365,2422 päivällä (päivien määrä aurinkovuodessa), saadaan tulos 722 449.
 Huhtikuun 1. ja toukokuun 21. päivän väli on 51 päivää.
 51 lisättynä 722 449 tekee 722 500.
 (5 × 10 × 17)2 tai (sovitus × täydellisyys × taivas)2 tulos on myös 722 500.

Camping sanoi myös, että 5 × 10 × 17 kertoo meille "kertomuksen ajasta jolloin Kristus suoritti maksun kunnes meidät on täysin pelastettu."

Camping ei ollut kovinkaan tarkka tapahtuman täsmällisestä kellonajasta, sanoen että "ehkä" me voimme tietää sen tunnin. Hän ehdotti Raamatun "päivän" viittaavan päivänvalon tunteihin. "Suuri maanjäristys", joka ilmoittaisi Ylöstempauksen alkaneen, "alkaisi Tyyneltä valtamereltä kello 18 paikallista aikaa".

Campingin omakustannekirjassa 1994? (1992) hän ennakoi Lopun ajan tulevan syyskuussa 1994 (joko 4. syyskuuta tai 6. syyskuuta). Kun odotettua Ylöstempausta ei sattunutkaan ennustettuina päivinä, Camping sanoi tehneensä matemaattisen virheen.

Toukokuun 21. 2011 jälkeinen jälkipyykki 

 Viranomaiset pidättivät Vietnamissa joitain niistä 5000:sta Hmong-kansaan kuuluvasta, jotka kokoontuivat kaukaiseen kaupunkiin odottamaan Kristuksen paluuta. Osa oli myynyt omaisuutensa päästäkseen matkustamaan paikalle.

 Yksittäiset seuraajat, jotka käyttivät aikaansa ja rahaansa julistaakseen Campingin ennustusta, olivat masentuneita, kun Ylöstempausta ei tapahtunutkaan.

 Campingin johtama Family Radio jatkoi normaaleja lähetyksiään 21. ja 22. toukokuuta mainitsematta mitään odotetusta tapahtumasta.

 Camping itse sanoi olevansa ällikällä lyöty, ja sanoi "etsivänsä vastausta". 23.5 hän palasi radio-ohjelmaansa ja sanoi että 21. toukokuuta tapahtui "hengellinen tuomiopäivä". Hän ilmoitti että 21. lokakuuta olisi lopullinen maailmanlopun päivä.

 Malawissa Campingin lentolehtisiä levittänyt mies sai kesäkuussa 2011 puolen vuoden ehdollisen vankeustuomion. Oikeuskäsittely siirrettiin kesäkuun puolelle "varmuuden vuoksi" 

 Johannesburgissa Etelä-Afrikassa ryhmä uskovia asettui asumaan hotelliin varaten 50 huonetta odottaessaan toukokuun 21:tä. Ryhmän maksettavaksi jäi tuhansien dollareiden arvoinen lasku vierailusta.

 Family Radion mukaan Jumala ei ole pelastanut ketään toukokuun 21. jälkeen (lausunto julkaistu 18. lokakuuta 2011). 

Syyskuussa 2011, Camping ja joitain muita palkittiin Huumori-Nobelilla "Maailman opettamisesta olemaan varovainen tehtäessä matemaattisia olettamuksia ja laskelmia.

 Lokakuun 21:n lähestyessä Camping muotoili sanomisiaan enemmän muotoon "mahdollisesti" ja "ehkä".

 Lokakuussa 2011 eteläafrikkalainen News24 uutisoi Campingin seurakunnan pienentyneen "noin 25 aikuiseen tyypillisenä sunnuntaina". 

Maaliskuussa 2012 Camping myönsi olleensa väärässä. Lausunnossaan hän sanoi: "Nöyrästi myönnämme olleemme väärässä ajoituksesta" ("We humbly acknowledge we were wrong about the timing.") Hän myös ilmoitti, ettei enää tee vastaavia ennustuksia.

 Toukokuussa 2012, vuosi pieleen menneen ennustuksen jälkeen, Religion Dispatches -verkkolehti julkisti raportin Campingin pettyneistä entisistä seuraajista, joista moni näki jälkikäteen hänen olleen kultin johtaja.

 Lokakuussa 2012, "Christian Post" raportoi Family Radion lähettävän uusintoina Campingin luentoja.

 Family Radion lasketaan käyttäneen mainontaan noin viisi miljoonaa Yhdysvaltain dollaria.

Lähteet 

Kristinuskon historia
Eskatologia